stanford-oval/wikipedia huggingface dataset:
Suspended Animation

Suspended Animation הוא אלבום הבכורה של הגיטריסט האמריקאי וחבר להקת דרים ת'יאטר, ג'ון פטרוצ'י. האלבום יצא ב-1 במרץ 2005, והוא אינסטרומנטלי במלואו. ברוב מהדורות ה-CD שיצאו, השיר Curve באלבום מחולק לשני חלקים, סיבת החלוקה אינה ידועה, אך החלק השני מיוחד בדיסק כ- Interlude, מה שהופך את השירים Lost Without You ו Animate-Inanimate לשמיני והתשיעי בסדר כרונולוגי. ג'ון פטרוצי העיד שהרעיון ליצור אלבום סולו נבע מההשפעה של מג'ו סטריאני וסטיב ואי בזמן שניגן איתם במסע ההופעות של G3.
לאחר יציאת האלבום המשיך לנגן פטרוצ'י יחד עם ואי וסטריאני בהופעה החיה G3: Live in Tokyo.
רשימת שירים

כל השירים נכתבו והולחנו על ידי ג'ון פטרוצ'י.
| מס' | שם | משך |
| --- | --- | --- |
| 1. | Jaws of Life  | 7:29 |
| 2. | Glasgow Kiss  | 7:48 |
| 3. | Tunnel Vision  | 6:35 |
| 4. | Wishful Thinking  | 7:28 |
| 5. | Damage Control  | 9:15 |
| 6. | Curve  | 6:22 |
| 7. | Lost Without You  | 4:56 |
| 8. | Animate-Inanimate  | 11:38 |
| משך כולל: | משך כולל: | 61:31 |
משתתפים

ג'ון פטרוצ'י - גיטרות
דייב לארו - גיטרה באס
דייב דיסנסו - תופים וכלי הקשה
טום לפאבר - באס בשיר Tunnel Vision
טוני ורדרוסה - תופים אלקטרוניים ואקוסטיים בשיר Tunnel Vision
ראו גם

דרים ת'יאטר
רוק אינסטרומנטלי
בנימין גליקמן

| --- | --- |

 לידה:  10 באוגוסט 1923 רומניה 
 פטירה:  29 ביוני 2006 (בגיל 82) 
 מקום קבורה:  הר המנוחות 
 מקום לימודים:  האוניברסיטה העברית בירושלים 
 תחום יצירה:  פיסול 
 
בנימין גליקמן (10 באוגוסט 1923 - 29 ביוני 2006) היה פסל ומחנך ישראלי.
ביוגרפיה > נעוריו ושירות בצה"ל

בנימין גליקמן נולד ברומניה להוריו יעקב ולאה, עלה לישראל ב-1948 וחי ועבד בירושלים. עבד חוות הנוער הציוני על שם ד"ר ישראל גולדשטיין והיה מחנך ומרכז המגמה לפיסול ולגילוף מיום שהוקמה. פסליו הוצגו בתערוכות ובגלריות ועבודה פרי יצירתו, גילופי עץ זית, נבחרה לקשט את קירות אולם האורחים בבית הנשיא יצחק בן-צבי (הצריף הגדול).
בנעוריו למד בנימין גליקמן בבית ספר תיכון לאמנות שימושית ע"ש גריגורסקו. עם פרוץ מלחמת העולם השנייה נקטעו לימודיו והוא נשלח לעבודה במחנות כפייה. בתום המלחמה יצא לאיטליה בדרכו לארץ ישראל. באיטליה נאלץ להמתין כשנתיים עד שהתאפשר לו לעלות על אניית מעפילים. בתקופה זו שהה בכפר אמנים באזור סנטה קרוצה שבדרום איטליה. בכפר זה, שאמניו המשיכו מסורות עתיקות של אמנות שימושית, למד ועבד.
ב-1947 עלה על האנייה "חיים ארלוזורוב", בפיקודו של לובה אליאב, שמעפיליה נתפסו על ידי הבריטים ונשלחו למחנות בקפריסין. במחנות בקפריסין הכיר את אשתו לעתיד, לאה אילונה לבית שוורץ, ילידת טרנסילבניה, שניצלה מהתופת באושוויץ ובברגן בלזן, והגיעה אף היא לקפריסין באניה "חיים ארלוזורוב" לאחר שהות של כשנה וחצי במחנות החלמה בשוודיה.
לאחר כשהות של שנה בקפריסין עלו בנימין גליקמן ובת זוגו לישראל והצטרפו לקבוצת חמדיה. בנימין התגייס ליחידת הפלמ"ח, והמשיך את שירותו בצה"ל עד 1950. בצבא יזם בניית ביתנים מאבן, בתמיכתו של המפקד יגאל ידין.
ביוגרפיה > קריירת הוראה ופיסול

לאחר שחרורו מצה"ל הצטרף בנימין לצוות החינוכי שהקים את חוות הנוער הציוני ע"ש ד"ר ישראל גולדשטיין בירושלים, והחל להורות שם במגמה לאמנות, שאותה גם ריכז במשך שנים ארוכות. אופייה של מגמה זו, ראשונה בחינוך העל-יסודי בארץ, וגם היחידה במשך תקופה ארוכה מאוד, נקבע על ידו כמרכז המגמה. המטרה הייתה להעניק לחניכים את מירב הכלים ליצירה פלסטית ולקרב אותם אל צורות ביטוי רבות ככל האפשר. הוא הצליח לעודד ביטוי אישי של תלמידים יוצרים ולפתח את יכולתם לעסוק באמנות שימושית.
בנימין בחר להתמקד בחינוך לאמנות והוסמך להוראה, למד בחוג לתולדות האמנות באוניברסיטה העברית בירושלים ולמד פיסול אצל האמנים בן צבי ולב. הוא לימד והדריך בחוות הנוער הציוני במשך 42 שנה, ושם גם התגורר עם בני משפחתו במשך תקופה ארוכה, והיה חשוף ביצירתו לעיני חניכיו כמעט כל שעות היממה. הוא לא הבדיל בין תפקידו כאמן יוצר לבין תפקידו כמחנך ליצירה. את החומרים, התכנים והצורות בחר לרוב כדי להציג לתלמידים את מירב האפשרויות הקיימות בחומר וכדי לקרבם לאסכולות השונות. הסדנא בה הדריך בחוות הנוער הציוני הפכה לימים לסדנא חשובה בירושלים, ומבית מלאכה זה נתנו מתנות רשמיות לאישים רמי מעלה בהם, הגב' אינדירה גאנדי וגב' רוזוולט. פסליו של בנימין גליקמן ופסלי חניכיו מקשטים פינות רבות בחוות הנוער הציוני.
עבודותיו של בנימין הוצגו בתערוכות בישראל ומחוצה לה והוצגו בגלריות רבות. ב-1977 עשה תערוכת יחיד בירושלים, שזכתה להצלחה רבה. בנוסף יצירתו, שבעת המינים, תבליטים מעץ זית, נבחרה לקשט את קירות אולם האורחים בבית הנשיא יצחק בן-צבי (צריף הנשיא). פסלו, עוף דורס, נכלל בתערוכה "סגולות של זיכרון, 65 שנות יצירה של ניצולי שואה",[דרוש מקור] שהוצגה במוזיאון יד ושם (2010-2011).
ביצירותיו השתמש בנימין בעיקר במתכת ובעץ. הוא התחיל בעצי זית והמשיך בעיקר במהגוני, אגוז ואשור (בוק). עם השנים עבר יותר ויותר לעסוק בפסלי מתכת בעיקר מפליז ומאלומינים מעורב במגנזיום.
בפסליו של בנימין ניתן לראות, לכאורה, שתי נטיות שמקובל לראותן כסותרות זו את זו: הנטייה אל הפיסול הפיגורטיבי והנטיה אל הפיסול המופשט. אולם פסליו הפיגורטיביים אינם ריאליסטיים ואילו בפסלים האבסטרקטים ניכרים יסודות מסוגננים. "אני מעצב לפי נושאים ומוטיבים," אמר גליקמן בראיון שנתן על עבודתו, "בין הנושאים נמצא את דמות האדם, המשפחה, הילדים, הטבע. סגנון הפיסול הוא על פי רוב פיגורטיבי, המובן לכל אדם, ולפעמים ריאלי. הדמיון וההיגיון קיימים זה לצד זה." הוא ראה בעבודתו שליחות להחדרת ערך האמנות בקרב בני נוער ומבוגרים, והאמין שהאמנות היא אחת הדרכים לחינוך לערכים ולעיצוב דמות בני הנוער.
הפסל בנימין גליקמן קיבל תואר יקיר ההסתדרות בירושלים לשנת 1991. הוא שימש תקופה ארוכה כנציג הנוער הציוני ותנועת העבודה הליברלית במועצת פועלי ירושלים. כן היה פעיל בהסתדרות המורים וכיהן כחבר במרכז הסתדרות המורים.
האמן הלך לעולמו בשנת 2006, והובא לקבורה בהר המנוחות בירושלים. הוא היה נשוי ללאה גליקמן ואב לשתי בנות.
לקריאה נוספת

עורכת: יהודית שן-דר, סגולות של זיכרון, 65 שנות יצירה של ניצולי שואה, מוזיאון יד ושם, 2010
עורך: בנימין גליקמן, הקדמה: א. זהבי, ב. גליקמן, תערוכת יחיד, ירושלים, תשל"ז
מגי כהן, בנימין גליקמן - אמן יוצר ומחנך ליצירה, עת הכרם, גיליון 42
הערות שוליים

↑  המצבה ומקום הקבר של בנימין גליקמן, באתר "פרויקט גלעד"
| --- | --- |
בקרת זהויות :  LCCN: nr95003989  VIAF: 297237354   WorldCat (עם VIAF): 297237354 
קיבוץ גלויות, חנוכיה, יציקת אלומיניום. יצירת האמן בנימין גליקמן.
החבר'ה; פליז; יצירת האמן בנימין גליקמן
TRACE

| --- | --- |

תיאור הלוויין
 מידע כללי
 יצרן:  מרכז החלל גודרד
 תאריך שיגור:  2 באפריל 1998 
 משגר:  פגאסוס
 אתר שיגור:  בסיס חיל האוויר ונדנברג
 sdowww.lmsal.com/TRACE/
 משימה
 לוויין של:  כדור הארץ
 משך המשימה הכולל:  2 באפריל 1998 – 21 ביוני 2012 (14 שנים) 
 מידע טכני
 משקל:  250 ק"ג
 קישורים חיצוניים
 מספר קטלוג לוויינים:  25280
 מאגר המידע הלאומי:  1998-020A
 
(Transition Region and Coronal Explorer (TRACE (מוכר גם כ-Explorer 73 ו-SMEX-4) היה טלסקופ חלל שהיה חלק של תוכנית אקספלורר במסגרת מיזם ללוויינים זולים. הוא פעל כ-12 שנים בתחום חקר השמש.
משימה

מטרת המערכת הייתה לבצע חקר של פעילות עטרת השמש ופעילות השדה המגנטי של השמש.
הלוויין נבנה במרכז החלל גודרד. טלסקופ שהותקן על הלוויין נבנה על ידי לוקהיד מרטין כאשר החלק האופטי סופק של ידי הסמית'סוניאן. טלסקופ פעל בתחום על-סגול. טלסקופ צויד ברגש CCD. תחום התצפית של המכשיר היה 8.5 דקות זוויתיות עם רגישות של כשנייה זוויתית. פאנל סולארי היה יכול לספק 85 ו"ט. בנוסף לכך על הלוויין הותקנה סוללת מצברים שהייתה יכולה לספק חשמל במשך 9 שעות. הנתונים שהתקבלו נשמרו בדיסק בעל יכולת של 300 מגה בייט. קצב העברת הנתונים לתחנת בקרה היה עד 2.25 מגהביט בשנייה.
השיגור בוצע בהצלחה ב-2 באפריל 1998 מבסיס חיל האוויר ונדנברג. הלוויין פעל במסלול מסונכרן-שמש בגובה של כ-530 ק"מ. אורך חיים המתוכנן היה שנה אך המכשיר פעל כ-12 שנים. הלוויין פעל בתאום עם לוויין נוסף לחקר השמש "SOHO".
על בסיס נתונים שהתקבלו פורסמו מעל ל-1000 מאמרים מדעיים.
בלו (להקה)

| --- | --- |

בלו בהופעה באיטליה, יוני 2005
 מקום הקמה:  לונדון 
 תקופת הפעילות:  2000–2005, 2009
 סוגה:  R&B, פופ, רוק קל, מוזיקת נשמה, פופ רוק, היפ הופ, דאנס, בלוז
 חברת תקליטים:  Virgin, Innocent, EMI
 officialblue.com
 חברים
 סיימון וב לי ריאן דאנקן ג'יימס אנתוני קוסטה
 
בלו (Blue) היא להקת בנים אנגלית שמורכבת מארבעה זמרים: סיימון וב, לי ריאן, דאנקן ג'יימס ואנתוני קוסטה. ההרכב זכה להצלחה רבה גם בממלכה המאוחדת וגם במדינות אחרות בעולם, ומכר בסך הכל כ-15 מיליון עותקים מתקליטיו. הוא הוקם ב-2001 והתפרק ב-2005. באפריל 2009, התאחדו חברי ההרכב לסיבוב ההופעות Best of Blue. הלהקה השתתפה באירוויזיון 2011 עם השיר "I Can" ("אני יכול"), כנציגת הממלכה המאוחדת.
היסטוריה > All Rise – 2001

ב-26 בנובמבר 2001 הוציאה הלהקה את אלבום הבכורה שלה, "All Rise", שהגיע למקום הראשון במצעד האלבומים הבריטי. מתוך האלבום יצאו 5 סינגלים: שיר הנושא והסינגל ראשון "All Rise", שהגיע למקום הרביעי במצעד הבריטי; הסינגל השני "Too Close", גרסת כיסוי לשיר של הרכב ה-R&B האמריקאי Next, שהגיע למקום הראשון במצעד הבריטי; הסינגל השלישי "If You Come Back", שהגיע למקום הראשון במצעד הבריטי, הסינגל הרביעי "Fly By II" (רמיקס לשיר "Fly By"), שהגיע למקום השישי במצעד הבריטי; והסינגל החמישי והאחרון "Best In Me" שיצא רק בניו זילנד והגיע שם למקום ה-10 במצעד הארצי.
היסטוריה > 2002 – One Love

ב-4 בנובמבר 2002 הוציאה הלהקה את אלבומה השני, "One Love". אלבום זה הגיע למקום הראשון במצעד האלבומים הבריטי. מתוך האלבום יצאו 3 סינגלים: שיר הנושא והסינגל הראשון "One Love", שהגיע למקום השלישי במצעד הבריטי; הסינגל השני "Sorry Seems to Be the Hardest Word", גרסת כיסוי לשיר של אלטון ג'ון שכללה גם הופעת אורח של ג'ון, ושהגיעה למקום הראשון במצעד הבריטי; והסינגל השלישי והאחרון "U Make Me Wanna", שהגיע למקום הרביעי במצעד הבריטי.
היסטוריה > 2003 – Guilty

ב-3 בנובמבר 2003 יצא האלבום השלישי של בלו, "Guilty". הוא הגיע למקום הראשון במצעד האלבומים הבריטי. מתוך האלבום יצאו 4 סינגלים: שיר הנושא והסינגל הראשון "Guilty", שהגיע למקום השני במצעד הבריטי; הסינגל השני "Signed, Sealed, Delivered I'm Yours", גרסת כיסוי לשיר של סטיבי וונדר שכללה הופעת אורח של סטיבי וונדר ואנג'י סטון, ושהגיעה למקום האחד עשר במצעד הבריטי; הסינגל השלישי "Breath Easy" שהגיע למקום הרביעי במצעד הבריטי; והסינגל הרביעי והאחרון "Bubblin", שהגיע למקום התשיעי במצעד הבריטי.
היסטוריה > 2004 – Best Of Blue

ב-15 בנובמבר 2004 יצא אלבום האוסף הראשון של הלהקה, הוא אלבומה האחרון לפני הפירוק. האלבום, "Best Of Blue", כלל את כל 12 הסינגלים הקודמים של הלהקה וכן שלושה שירים חדשים. האלבום הגיע למקום השישי במצעד האלבומים הבריטי. מתוך האלבום יצאו 3 סינגלים: הסינגל הראשון "Curtain Falls", שהגיע למקום הרביעי במצעד הבריטי; הסינגל השני "Get Down On It", גרסת כיסוי לשיר של קול אנד דה גאנג, שבה שיתפה הלהקה פעולה עם קול אנד דה גאנג והראפרית ליל קים, שיצאה רק במספר מדינות באירופה; והסינגל השלישי והאחרון "Only Words I Know", מתוך גרסת המעריצים המיוחדת של האלבום, שיצא בגרמניה ובאיטליה והגיע במצעדים המקומיים במדינות אלה למקומות ה-55 וה-2 בהתאמה.
היסטוריה > 2011 – איחוד הלהקה והשתתפות באירוויזיון

ב-29 בינואר 2011 הכריזו חברי להקת בלו שהם חוזרים לפעילות משותפת ושהם ייצגו את בריטניה באירוויזיון 2011 עם השיר "I Can", הסינגל הראשון שלהם מזה 6 שנים. בתחרות הם זכו במקום ה-11. במצעד הבריטי הסינגל הגיע למקום ה-16. כמו כן הם הכריזו שהם עובדים על אלבומם הרביעי, הראשון מזה 7 שנים. את האלבום הם כותבים בין היתר עם הזמר ויוצר ה-R&B האמריקאי ני-יו, והם גם אישרו שיתוף פעולה עם הזמר ברונו מארס, איתו הם כתבו שיר בשם "Black And Blue". האלבום יצא לקראת סוף 2011.
היסטוריה > 2013 – Roulette

ב-25 בינואר 2013 הוציאו בלו את אלבום הקאמבק שלהם "Roulette", שיצא תחילה רק בגרמניה. הסינגל המוביל מתוך האלבום הוא בלדת הרוק הקל "Hurt Lovers", שיצאה אף היא בינואר בגרמניה בלבד.
דיסקוגרפיה

| דיסקוגרפיה של בלו |
| --- | --- |
 אלבומי אולפן ↙:  4
 אלבומי אוסף ↙:  4
 סינגלים ↙:  13
 וידאו קליפים ↙:  13
דיסקוגרפיה > אלבומי אולפן

All Rise ‏(2001)
One Love ‏(2002)
Guilty ‏(2003)
Roulette ‏(2013)
דיסקוגרפיה > אלבומי אוסף

Best of Blue ‏(2004)
4Ever Blue ‏(2005)
The Platinum Collection ‏(2006)
The Collection ‏(2007)
דיסקוגרפיה > סינגלים

All Rise - מקום 4 במצעד הבריטי
Too Close - מקום 1 במצעד הבריטי
If You Come Back - מקום 1 במצעד הבריטי
Fly By II - מקום 6 במצעד הבריטי
Best In Me
One Love - מקום 3 במצעד הבריטי
Sorry Seems to Be the Hardest Word - מקום 1 במצעד הבריטי
U Make Me Wanna - מקום 4 במצעד הבריטי
Guilty - מקום 2 במצעד הבריטי
Signed, Sealed, Delivered, I'm Yours - מקום 11 במצעד הבריטי
Breathe Easy - מקום 4 במצעד הבריטי
Bubblin - מקום 9 במצעד הבריטי
Curtain Falls - מקום 4 במצעד הבריטי
Get Down On It
Only Words I Know
I Can - מקום 16 במצעד הבריטי
Hurt Lovers
TRM

| --- | --- |

 פרטי הערוץ
 מדינה:  מולדובה מולדובה
 תאריך השקה:  1939
 משרד ראשי:  קישינאו, מולדובה
 www.trm.md
 
TRM (ראשי תיבות של טלרדיו מולדובה) היא רשת שידורי הרדיו והטלוויזיה ציבורית של מולדובה.
שידור הרדיו הראשון במולדובה שודר מאולפני הרדיו הציבוריים בבוקרשט ב-1928, ב-1930 החלו לשדר בטירספול תחנת רדיו סובייטית שמטרתה העיקרית היא לייצר פרופגנדה אנטי-רומנית בין נהר פרוט לדניסטר, ב-1936 נחנכו בעיר אולפני רדיו וסיפקו סיקור על הנעשה באזור של בסרביה.
ב-1939 נחנך רדיו בסרביה ונערכו בו בין היתר שידורים של תזמורות ומוזיקת אופרה, ב-1940 עם הכיבוש הסובייטי הצבא האדום הרס את משרדי המקום.
ב-1958 נחנכו לראשונה שידוריי טלוויזיה במולדובה.
ב-1992 הוקמה המחלקה הבינלאומית של רדיו מולדובה עם שידורים במספר שפות כמו אנגלית וצרפתית.
ב-2011 נחתם הסכם בין הרשת למשרד ההגנה המולדובני.
הערות שוליים

↑  Ministry of Defense – TRM Partnership Agreement Signed, ‏2011 (באנגלית)
Ready for the Weekend (אלבום)

Ready to the Weekend (בעברית: מוכן לסוף השבוע) הוא אלבום האולפן השני של המוזיקאי הסקוטי קלווין האריס. האלבום פורסם ב-14 באוגוסט 2009 על ידי Fly Eye וקולומביה רקורדס האלבום כבש בשבועו הראשון את ראש מצעד האלבומים הבריטי והוסמך כאלבום זהב על ידי האיגוד תעשיית ההקלטות הבריטי (BPI). מהאלבום יצאו הסינגלים "I'm Not Alone", "Ready for the Weedend", "Flashback" ו-"You Used to Hold Me".
רקע

האריס עבד על האלבום מאז יציאת אלבום הבכורה שלו, I Created Disco, כאשר הרצועות הראשונות הוקלטו בשנת 2008. באפריל 2008 הצהיר האריס כי העותק היחיד הקיים של אלבומו העתידי אבד עם מחשבו הנייד כתוצאה מטעות במזוודות בפתיחת טרמינל הית'רו 5 בלונדון. בהמשך הצהיר בסיקור פסטיבל גלסטונברי 2008 ב-BBC כי הוא קיבל את המזוודה בחזרה, יחד עם האלבום, תוך מספר ימים. עם זאת, בסופו של דבר האריס הודה באפריל 2009 כי מדובר בשקר, מכיוון שהאלבום כלל לא היה במחשב שבמזוודתו, ושהוא קיווה שמה שאמר יעניק לו יותר זמן לסיים את הקלטת האלבום.
השיר "Yeah Yeah Yeah La La La" שומש בפרסומת לקוקה-קולה בקיץ 2009.
סינגלים

"I'm Not Alone" יצא כסינגל הראשי של האלבום ב-6 באפריל 2009. השיר הגיע למקום הראשון במצעד הסינגלים הבריטי, כאשר הדיח ממנו את Poker Face של ליידי גאגא. הסינגל שהה שבועיים בראש המצעד, ולאחר מכן ירד למקום השלישי בשבוע השלישי. "Ready for the Weekend" יצא כסינגל השני של האלבום ב-9 באוגוסט 2009. השיר הגיע לשיא במקום השלישי במצעד הסינגלים הבריטי.
"Flashback" יצא כסינגל השלישי מתוך האלבום ב-2 בנובמבר 2009. השיר הגיע למקום ה-18 במצעד הסינגלים הבריטי. הסינגל הרביעי והאחרון של האלבום, "You Used to Hold Me", יצא ב-8 בפברואר 2010, והגיע בשיאו למקום ה-27 במצעד הבריטי.
הצלחה

האלבום הגיע למקום הראשון במצעד האלבומים הבריטי, ונמכרו 36,308 עותקים בשבוע הראשון. האלבום הוסמך כאלבום זהב על איגוד תעשיית ההקלטות הבריטי (BPI) ב-16 באוקטובר 2009, ועד נובמבר 2014, נמכרו 274,786 עותקים בבריטניה. האלבום זכה להצלחה גם באירלנד, שם הגיע למקום השישי במצעד האלבומים האירי. בארצות הברית הגיע למקום ה-12 במצעד האלובומים האלקטרוניים/דאנס, ולמספר 22 במצעד האלבומים של היטסיקרס. Ready for the Weedend זכה להצלחה מתונה במצעדים אחרים, והגיע למקום 39 באוסטרליה, למקום 74 בבלגיה (ולוניה) ומקום 139 בצרפת.
רשימת רצועות

| Ready for the Weekend> מס' | Ready for the Weekend> שם | Ready for the Weekend> כותב(ים) | Ready for the Weekend> משך | Ready for the Weekend>  | Ready for the Weekend>  | Ready for the Weekend>  | Ready for the Weekend>  | Ready for the Weekend>  | Ready for the Weekend>  |
| --- | --- | --- | --- | --- | --- | --- | --- | --- | --- |
| 1. | The Rain  | האריס | 4:36 |  |  |  |  |  |  |
| 2. | Ready for the Weekend  | האריס | 3:37 |  |  |  |  |  |  |
| 3. | Stars Come Out  | האריס | 4:28 |  |  |  |  |  |  |
| 4. | You Used to Hold Me  | האריס | 3:51 |  |  |  |  |  |  |
| 5. | Blue  | האריס | 3:41 |  |  |  |  |  |  |
| 6. | I'm Not Alone  | האריס | 3:31 |  |  |  |  |  |  |
| 7. | Flashback  | האריס | 3:49 |  |  |  |  |  |  |
| 8. | Worst Day (עם איזה קיזה)   | האריס • איזה קיזה | 3:46 |  |  |  |  |  |  |
| 9. | Relax  | האריס | 3:49 |  |  |  |  |  |  |
| 10. | Limits  | האריס • מארק אירווינג | 3:42 |  |  |  |  |  |  |
| 11. | Burns Night  | האריס | 2:20 |  |  |  |  |  |  |
| 12. | Yeah Yeah Yeah La La La  | האריס | 3:17 |  |  |  |  |  |  |
| 13. | Dance wiv Me (עם דיזי רסקל וכרום)   | האריס • דילן מילס • ניק דנטון • טיירון פול | 4:24 |  |  |  |  |  |  |
| 14. | 5iliconeato  | האריס | 3:29 |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטרליה | מצעד האלבומים האוסטרלי | 39 |
|  אירופה | מצעד האלבומים האירופאי | 9 |
|  אירלנד | מצעד האלבומים האירי | 6 |
|  ארצות הברית | בילבורד 200 | - |
|  ארצות הברית | מצעד האלבומים האלקטרוניים/דאנס | 12 |
|  הממלכה המאוחדת | מצעד האלבומים הבריטי | 1 |
|  ולוניה | אולטראטופ 40 | 74 |
|  סקוטלנד | מצעד האלבומים הסקוטי | 1 |
|  פלנדריה | אולטראטופ 50 | 47 |
|  צרפת | SNEP | 139 |
הערות שוליים

↑  "DJ loses album in baggage backlog". BBC News Online. 4 באפריל 2008. נבדק ב-30 ביולי 2014. {{cite web}}:  (עזרה)
↑  Robinson, Peter (21 באפריל 2009). "Calvin Harris interview". Popjustice. נבדק ב-30 ביולי 2014. {{cite web}}:  (עזרה)
↑  Sweney, Mark (7 במאי 2009). "Calvin Harris soundtracks Coca-Cola ad". The Guardian. נבדק ב-30 ביולי 2014. {{cite web}}:  (עזרה)
↑  Jones, Alan (14 באפריל 2009). "GaGa edges it in albums chart". Music Week. אורכב מ-המקור ב-26 ביולי 2014. נבדק ב-30 ביולי 2014. {{cite web}}:  (עזרה)
↑  Williams, Paul (27 באפריל 2009). "Number One is number one". Music Week. אורכב מ-המקור ב-3 בפברואר 2014. נבדק ב-30 ביולי 2014. {{cite web}}:  (עזרה)
1 2  "Calvin Harris". Official Charts Company. נבדק ב-26 במאי 2016. {{cite web}}:  (עזרה)
↑  "Dance dominates charts with Harris and Guetta at the peak". Music Week. 24 באוגוסט 2009. אורכב מ-המקור ב-30 ביולי 2014. נבדק ב-22 באוקטובר 2012. {{cite web}}:  (עזרה)
↑  Jones, Alan (10 בנובמבר 2014). "Official Charts analysis: Ed Sheeran pips Calvin Harris to No.1 on albums". Music Week. נבדק ב-7 במרץ 2015. {{cite web}}:  (עזרה)
| קלווין האריס |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | I Created Disco • Ready for the Weekend • 18 Months • Motion • Funk Wav Bounces Vol. 1 • Funk Wav Bounces Vol. 2 |  |
| אלבומי אוסף | 96 Months |  |
| אלבומי רמיקס | L.E.D. Festival Presents Calvin Harris |  |
| מיני-אלבומים | Napster Live Session • iTunes Live: Berlin Festival • iTunes Live: London Festival '09 • Normani x Calvin Harris • I'm Not Alone 2019 • Love Regenerator 1 • Love Regenerator 2 • Love Regenerator 3 • Moving • Rollercoaster |  |
| סיבובי הופעות | Ready for the Weekend tour • Greater Than Tour |  |
| ערכים קשורים | "We Found Love" (וידאו קליפ) |  |
| קלווין האריס – סינגלים |
| --- | --- | --- |
| I Created Disco | "Acceptable in the 80s" • "The Girls" • "Merrymaking at My Place" |  |
| Ready for the Weekend | "I'm Not Alone" • "Ready for the Weekend" • "Flashback"  • "You Used to Hold Me" |  |
| ‎18 Months | "Bounce" • "Feel So Close" • "Let's Go" • "We'll Be Coming Back" • "Sweet Nothing" • "Drinking from the Bottle"  • "I Need Your Love" • "Thinking About You" |  |
| Motion | "Under Control" • "Summer" • "Blame" • "Outside" • "Open Wide" • "Pray to God" |  |
| Funk Wav Bounces Vol. 1 | "Slide" • "Heatstroke" • "Rollin" • "Feels" • "Faking It" |  |
| Funk Wav Bounces Vol. 2 | "Potion" • "New Money" • "Stay with Me" • "New to You" |  |
| 96 Months | "How Deep Is Your Love" • "This Is What You Came For" • "My Way"  • "Nuh Ready Nuh Ready" • "One Kiss" • "Promises" • "Giant" • "By Your Side" • "Miracle" • "Desire" • "Body Moving" • "Lovers in a Past Life" • "Free" |  |
| שירים אחרים | "Hype" • "I Found You" • "Over Now" |  |
| סינגלים שיווקיים | "Iron" • "Slow Acid" |  |
| השתתפות בסינגלים | "Dance wiv Me" • "We Found Love" • "Off the Record" |  |
| --- | --- |
בקרת זהויות :  MusicBrainz release group: 27250bea-74ea-4b13-9f62-2b7a6e605acc
אגדת פרארי

| --- | --- |

אגדת פרארי
 סוגה:  סרט היסטורי, ספרות בלשית 
 שחקנים:  אולגה פוגודינה  Nikolai Dobrynin  קונסטנטין קריוקוב  Paweł Deląg  אלכסנדר בוכארוב 
 ארץ מקור:  רוסיה 
 שפות:  רוסית 
 מספר עונות:  1 
 מספר פרקים:  12 
 הפקה
 מפיק:  אולגה פוגודינה, אלכסיי פימאנוב 
 אתר צילומים:  חצי האי קרים, סבסטופול 
 אורך פרק:  46 דק' 
 שידור
 רשת שידור:  NTV 
 תקופת שידור מקורית:  2020–הווה 
 
אגדת פרארי (ברוסית: Легенда Феррари) היא סדרת טלוויזיה בלשית היסטורית, בבימויו של קונסטנטין מקסימוב. שידור פרק הבכורה התקיים ב-20 בינואר 2020 ברשת NTV הרוסית.
עלילה

בקרים, קיץ 1920. לאחר ניסיון הלא מוצלח להתנקש בחייו של הברון פיוטר וראנגל ומותם של סוכני סוכנות הביון של הצבא האדום, נזקקו הבולשביקים לתוכנית ערמומית חדשה ליישום "המשימה של קרים". הסוכנת הטובה ביותר מונתה למשימה זו - ילנה גולובובסקאיה, הדוברת חמש שפות. בחצי האי קרים גולובובסקאיה מופיעה כבר בתור אל פרארי, משוררת איטלקית מוכשרת שנולדה בסנקט פטרסבורג. תפקידה הוא לא רק חיסולו הפיזי של ורנגל ועידוד דה-מורליזציה בצבא הלבן, אלא גם ניהול המבצע לחטיפת אוצר הזהב של הצבא הלבן. אך כל התוכניות מופרעות על ידי מקסימיליאן ארמלר הגרמני, עיתונאי בעיתון מקומי, שמתגלה כסוכן המודיעין הבריטי.
שחקנים

אולגה פוגודינה - ילנה גולובובסקאיה
פאבל דלונג - מקסימיליאן ארמלר, עיתונאי בעיתון מקומי
קונסטנטין קריוקוב - יאשה פופוב, עוזרה של ילנה
ניקולאי דוברינין - אלוף-משנה גאייב, ראש הריגול הנגדי של המשמר הלבן
אלכסנדר בוכארוב - הברון ורנגל, המפקד הראשי
ילנה קובלבה - הברונית ורנגל
מארק מאליק-מורשקין - פטיה, בנו של הגנרל
דמיטרי ישייב - סרן מפקד המטה, ספציבצב
אווה אווייבה - ואריה ספסיבצבה
סרגיי גורובצ'נקו - קנבסקי, עוזרו של ארמלר
פוליה פוליאקובה - ג'ודי
יבגני קוריאקובסקי - סמיון אוריצקי
אנדריי פרמיאקוב - אנטונוב, מפקד בצבא האדום
ניקיטה סלופין - קוברוב, ראש מחתרת סבסטופול
איוון קוז'בניקוב - רסקין, סוכן הבולשביקים
וסילי סאדיך - ספרונוב, סוכן הבולשביקים
סרגיי טזוב - לורד אלינגטון, שגריר בריטניה
מיכאיל מוחין - מרגל אנגלי
ארטיום מיכלקוב - ברונר
בנימין גלאי

| --- | --- |
אין תמונה חופשית
 לידה:  10 באפריל 1921 ולדיווסטוק, הרפובליקה הסובייטית הפדרטיבית הסוציאליסטית הרוסית 
 פטירה:  24 במאי 1995 (בגיל 74) 
 מדינה:  ישראל 
 מקום קבורה:  הר המנוחות 
 פרסים והוקרה:  פרס ברנר (1961) 
 
בנימין גלאי (12 באפריל 1921 – 24 במאי 1995) היה סופר, משורר, מחזאי, מתרגם ופובליציסט ישראלי.
ביוגרפיה

בנימין גלאי נולד לחיים ופועה בת יקותיאל קרשן בולדיבוסטוק שבברית המועצות. כשהיה בן חמש, בשנת 1926, עלתה משפחתו עמו לארץ ישראל והתיישבה בתל אביב, העיר שבה גדל והתחנך. היה חבר בתנועת הנוער "השומר הצעיר". במלחמת העולם השנייה התגייס לחיל האוויר המלכותי ושירת במשך שש שנים בצפון אפריקה. את השירים שכתב בתקופה זו פרסם בספר שיריו הראשון, "עם הרוח", שיצא לאור בשנת תש"ו. במלחמת העצמאות שירת בצה"ל כסופר צבאי ובמבצע סיני היה קצין חינוך.
גלאי היה בעל טור שבועי, בשם "על קפה הפוך", בעיתון "מעריב", שהתאפיין בסגנון ייחודי. על טורו חתם בשם העט "ג בנימין". במהלך השנים פרסם גם רומן, ספרי ילדים, ספרי שירה, מחזות ועוד.
יצירותיו זכו להכרה והוענקו לו פרסים שונים ובהם: פרס ברנר (1961), פרס אנה פרנק, פרס פיכמן, פרס שווימר ופרס ראש הממשלה ליצירה. על ספרו "עטלפי עכו" זכה בפרס למדן.
גלאי נישא לרחל בת יוסף ישובי ונולד להם הבן שאול.
הנצחה

בנובמבר 2010 הציבה עיריית תל אביב שלט הנצחה על הבית שבו התגורר המשורר, ברחוב אמיל זולא 3 במרכז תל אביב.
יצירותיו

עם הרוח: שירים, תש"ו.
ערמונים: שירים, 1949.
שיבה שלישית: קורות מסע שלא עלה יפה, תשי"ג.
על חוף הרחמים , 1958. שירים.
מחזות, תשי"ט. המחזות סדום סיטי, פייטה, מעשה בשתי מצות, אבות ובנים, משתה המלך.
על קפה הפוך, רישומים: מרסל ינקו, תש"ך.
עטלפי עכו, תשכ"א. רומן לבני נוער המתרחש בעכו.
מסעי אל ארץ הגמלים, תשכ"ג.
מים גנובים: מחזות שדור ופרפראות לשון, תשכ"ד.
דברי ימי גמיני, תשכ"ח. רומן על רקע המוות השחור. יצא לאור מחדש בשנת תשל"ז בשם המוות השחור, או דברי ימי גמיני (בתוספת איורים של תמי בצלאלי).
מסע צפונה: שירים, תשכ"ח.
פולמוס היין בחצר ארמילוס ה-XVII, מלך פיליפי, 1969.
שוטים ומלכים: ארבע מחזות, שני מערכונים, תשל"ב.
בטיחות בדרכים, תשל"ד. ספר לילדים העוסק בבטיחות בדרכים.
אל הים האחרון , תשל"ו. שירים.
סיפור האח הנדח, או, ויאה דולורוזה, תשמ"ג.
מים לים: שירים, תשמ"ה.
המילים שבחיינו, תשמ"ח.
מעיין העלומים: קטעים מעורבים, תשנ"א.
שירים אחרונים: 1990–1995, תשנ"ו.
הערות שוליים

↑  ישראל אפרת ובנימין גלאי - חתני פרס ברנר, דבר, 3 בנובמבר 1961.
| --- | --- |
בקרת זהויות :  NLI: 987007307959805171  BnF: cb179396782 (data)  CANTIC: a20303415  GND: 1043850015  ISNI: 0000 0000 7902 2878  LCCN: n79065454  NLA: 35666246  SUDOC: 141520655  VIAF: 93048162   WorldCat (עם VIAF): 93048162 
לוחית זיכרון על ביתו של בנימין גלאי בתל אביב